) པ་ཟད་པའི་དབང་གིས་སྙིང་
ཁའི་རྩ་མདུད་རྫོགས་པར་གྲོལ་ཏེ་རླུང་མི་ཤིགས་པའི་ཐིག་ལེར་ཞུགས་གནས་
ཐིམ་གསུམ་བྱས་ནས་འཆི་བའི་སྟོང་པ་བཞི་ཤར་བ་དང་། བདེ་བ་ཆེན་པོའི་
ཡེ་ཤེས་ཀྱིས་སྟོང་པ་ངེས་པའི་བདེ་སྟོང་སྦྱར་ཏེ། འོད་གསལ་ཆོས་སྐུ་དང་
བསྲེའོ། །འདི་ལའང་། ལྟ་བས་ཟིན་མ་ཟིན་ནི་སྣ་ཚོགས་འོང་བ་གོང་དུ་བཤད་
པ་ལྟར་རོ། །གཞི་དུས་ཀྱི་འཆི་བའི་སྟོང་པ་རྣམས་ལ་ནི་བདེ་བ་དང་སྟོང་པ་
གཉིས་ཀ་མི་འོང་ངོ་། །འདུན་པའི་སྟོབས་ཀྱིས་འཆི་བ་དང་དང་ཆོས་སྐུ་བསྲེ་
- 409

མཁས་གྲུབ་རྗེའི་གསུང་འབུམ།
ཛ་
ཚུལ་ནི། ཚེ་འདིར་རགས་པ་ཉི་ཤུ་རྩ་ལྔ་དང་རླུང་ཕྲ་བ་རྣམས་ཀྱི་སྡུད་རིམ་
དང་ཐིམ་རིམ། དེའི་སྐབས་ཀྱི་རྟགས་འཆར་ཚུལ་རྣམས་ལ་སྒྲོ་འདོགས་ཆོད་
པའི་སྒོ་ནས་ལེགས་པར་ཤེས་པར་བྱས། རྟགས་དེ་དང་དེ་བྱུང་བ་ན་ངོ་ཤེས་
པར་བྱས་ཏེ་དགེ་སྦྱོར་བསྐྱེད་པར་བྱའོ་སྙམ་པའི་འཕེན་པ་ཡང་ཡང་གོམས་་་་་
པར་བྱས། · ཁྱད་པར་གཉིད་མཐུག་གི་སྟོང་པ་བཞི་འཛིན་པ་ལའང་ཤིན་ཏུ་
བྱང་བར་བྱས་པ་དེ་འཆི་བ་ལ་ཕྱོགས་པ་ན་ཡོངས་སུ་འཛིན་པ་དོར་བ་སོགས་
གོང་ལྟར་བྱས་ཏེ་ལྷའི་རྣལ་འབྱོར་ལ་གནས་པའི་ངང་ནས་གོང་ལྟར་འཕེན་་་་་
པ་བཏང་ན། འཆི་བ་ན་ཚེ་སྔ་མའི་ནུས་པ་ཟད་པའི་སྟོབས་ཀྱིས་རྩ་མདུད་
རྫོགས་པར་གྲོལ་ཞིང་སྙིང་ཁར་རླུང་ཞུགས་གནས་ཐིམ་གསུམ་བྱས་ཏེ་རྟགས་་
རྣམས་དང་སྟོང་པ་བཞི་འཆར་བའི་ཚེ་ངོ་ཤེས་པར་བྱས་ནས་ལྟ་བ་སྐྱོང་བ་ནི་
བསྲེ་བའི་དོན་ནོ། །ལོངས་སྐུ་དང་བསྲེ་བ་ནི། ཉིན་བར་དང་། རྨི་ལམ་དང་།
བར་དོ་གསུམ་ལས་དང་པོ་ལ། སྒྱུ་ལུས་རྗེས་མཐུན་པ་དང་། དངོས་གཉིས་
ལས། དང་པོ་དང་བསྲེ་བ་ནི། ལུས་ལ་གནད་དུ་བསྣུན་པའི་རྫོགས་རིམ་
:
བསྒོམ་པའི་སྟོབས་ཀྱིས་རླུང་དྷཱུ་ཏཱིར་ཞུགས་གནས་ཐིམ་གསུམ་བྱས་པའི་
སེམས་དབེན་གྱི་སྣང་མཆེད་ཐོབ་གསུམ་དཔེའི་འོད་གསལ་དང་བཅས་པ་་་་་་
མཚན་ཉིད་ཆང་བ་ཤར་ཞིང་། ( ༣༥ན) སྙིང་ཁའི་རྩ་མདུད་རྫོགས་པར་མ་གྲོལ་
བའམ། གྲོལ་ཡང་སྤྱོད་པ་བྱེད་པ་མ་བྱུང་བའི་རྒྱུ་མཚན་གྱིས་སྒྱུ་ལུས་མཚན་
ཉིད་པ་མ་གྲུབ་ཀྱང་དཔེའི་འོད་གསལ་ལས་ལུགས་ལྡོག་ཏུ་ལྡང་བ་ན་ཡིད་་
ངོར་མཚན་དཔེས་བརྒྱན་པའི་དང་པོའི་མགོན་པོ་ཡབ་ཡུམ་ཞལ་སྦྱོར་གྱི་རྣམ་
པའི་སྒྱུ་ལུས་རྗེས་མཐུན་པར་ལངས་པ་ལ་མཉམ་པར་འཇོག་པ་ནི་ལོངས་སྐུ་་་
དང་བསྲེ་ཚུལ་ཞིག་ཡིན་ལ། དེ་ལྟ་བུའི་སྒྱུ་ལུས་རྗེས་མཐུན་པར་ལྡང་བ་ལ་
སྔོན་དུ་འཕེན་པ་འདི་ལྟར་སྦྱོང་དགོས་ཏེ། ལུགས་མཐུན་གྱི་སྟོང་པ་རྣམས་
ཤར་བའི་ཚེ་བདེ་སྟོང་སྦྱོར་བ་དང་། ཁྱད་པར་ཐམས་ཅད་སྟོང་པའི་ཚེ་
410-

རིམ་ལྔའི་གསལ་བྱེད་ཟིན་བྲིས་ཕྱོགས་གཅིག་ཏུ་བསྡེབས་པ།
བདེ་སྟོང་གི་ཡེ་ཤེས་ལ་ཅི་ནུས་སུ་མཉམ་པར་བཞག་ནས་མཐར་རླུང་སེམས་་་
ཙམ་ལས་གྲུབ་པའི་དང་པོའི་མགོན་པོ་ཡབ་ཡུམ་ཞལ་སྦྱོར་གྱི་རྣམ་པར་ལང་་་
བར་བྱའོ་སྙམ་པའི་འཕེན་པ་ཤུགས་དྲག་བསྐྱེད་པ་ནི་ལྷན་ཅིག་བྱེད་རྐྱེན་དུ་
དགོས་སོ། །དེ་འདྲ་བའི་སྒྱུ་ལུས་ཀྱི་སྣང་བ་དེ་ལུགས་ལྡོག་གི་སྟོང་པ་གསུམ་ལ་
མགོ་རྩོམ་པ་ནས་རྗེས་ཐོབ་རང་དགའ་བར་མ་སོང་བར་ལ་ཡོད་ཀྱང་རྗེས་་་་་་
ཐོབ་རང་དགའ་བར་སོང་ན་ནུབ་པར་འགྱུར་ཏེ། རྨི་ལམ་གྱི་ལུས་ཀྱི་སྣང་བ་
དེ་རྨི་ལམ་ཤར་བ་ནས་གཉིད་མ་སད་བར་ལ་ཡོད་ཀྱང་གཉིད་སད་ནས་མེད་་
པ་བཞིན་ནོ། ” །དེ་ལ་ལུས་དབེན་གྱི་སྐབས་ཀྱི་འོག་སྒོར་ཕྲ་མོ་བསྒོམ་སྟོབས་
ཀྱིས་རླུང་སྙིང་ཁར་ཞུགས་གནས་ཐིམ་གསུམ་བྱས་པའི་སྟོང་པ་བཞིའི་མཐར་་
གྲུབ་པའི་སྒྱུ་ལུས་རྗེས་མཐུན་པ་ཞིག་དང༌། དེའི་རྗེས་སུ་རྡོར་བཟླས་བྱས་པའི་
སྟོབས་ཀྱིས་རླུང་མི་ཤིགས་པའི་ཐིག་ལེ་ལ་ཞུགས་གནས་ཐིམ་གསུམ་བྱས་པའི་
སྟོང་པ་བཞིའི་མཐར་གྲུབ་པའི་སྒྱུ་ལུས་རྗེས་མཐུན་པ་ཞིག་དང༌། སྙིང་ཁའི་
རྩ་མདུད་རྫོགས་པར་གྲོལ་ཡང་སྤྱོད་པ་བྱེད་པ་མ་བྱུང་བའི་གོང་གི་སེམས་་་་་
དབེན་གྱི་སྟོང་པ་བཞིའི་མཐར་གྲུབ་པའི་སྒྱུ་ལུས་( ༣༥བ) རྗེས་མཐུན་པ་ཞིག་་་
སྒྱུ་ལུས་རྗེས་མཐུན་པ་གྲུབ་པའི་སྐབས་མང་བས་དེ་རྣམས་ལ་
རྣམས་ཏེ།
གསལ་མི་གསལ་དང་བརྟན་མི་བརྟན་སོགས་ཀྱི་སྒོ་ནས་མཆོག་དམན་དུ་མ་་་་
ཡོད་ལ། དེ་ལྟ་བུ་ཡིད་ངོར་སྣང་བ་ཙམ་མ་གཏོགས་དངོས་གནས་ལ་ལྷ་སྐུར་
གྲུབ་པ་མ་ཡིན་ཡང་། བསྐྱེད་རིམ་པའི་ལྷ་སྐུར་སྣང་བ་དང་ནི་ཁྱད་ཤིན་ཏུ་ཆེ་
སྟེ། འདི་ནི་རྟོག་པས་བརྟགས་པ་ཙམ་ལ་མི་ལྟོས་པར་རླུང་སེམས་ཙམ་ལས་ལྷ་
སྐུར་སྣང་བ་ཡིན་ལ། བསྐྱེད་རིམ་པའི་ལྷ་སྐུར་སྣང་བ་དེ་ནི་རྟོག་པས་བརྟགས་
པ་ཙམ་མོ།
།འདི་ནི་རྨི་ལམ་གྱི་ལུས་དང་འདྲའོ། །གཉིས་པ་ནི་སེམས་
དབེན་གྱི་སྣང་མཆེད་ཐོབ་གསུམ་དཔེའི་འོད་གསལ་ལས་ལུགས་ལྡོག་ཏུ་ཉེར་་
ཐོབ་གྲུབ་པ་དང་དུས་མཉམ་དུ་ཤིན་ཏུ་ཕྲ་བའི་རླུང་སེམས་ཙམ་ལས་མ་དག་་
- 411-

མཁས་གྲུབ་རྗེའི་གསུང་འབུམ།
པའི་སྒྱུ་མའི་སྐུ་རྡོ་རྗེ་འཆང་ཆེན་པོ་ཡབ་ཡུམ་གྱི་རྣམ་པར་དངོས་གནས་ལ་་་་་
བཞེངས་པ་ལ་མཉམ་པར་བཞག་པ་ནི་བསྲེ་བའི་དོན་ཉིད་དེ། འདི་ལ་སྔོན་དུ་
སྤྱོད་པ་གང་ཡང་རུང་བ་བྱེད་པ་ལ་བལྟོས་དགོས་སོ། །གཉིས་པ་རྨི་ལམ་དང་
བསྲེ་བ་ལ་གཉིས། རླུང་སྟོབས་ཀྱིས་བསྲེ་བ་ནི། བོད་ཀྱི་བླ་མ་ཁ་ཅིག་རྨི་ལམ་
ལ་རྨི་ལམ་དུ་ངོ་ཤེས་པ་ཙམ་ལ་ལོངས་སྐུ་དང་བསྲེས་པར་འདོད་པ་མི་འཐད་
དེ། དེ་ཙམ་བསྒྲུབ་མི་དཀའ་ཞིང་སྐབས་འདིའི་བསྒྲུབ་བྱ་མཆོག་ཀྱང་མ་ཡིན་
པའི་ཕྱིར་ཏེ། ལམ་ཡེ་ནས་མ་སྦྱངས་པའི་གང་ཟག་ཁ་ཅིག་ལའང་རྨི་ལམ་ལ་
རྨི་ལམ་དུ་ངོ་ཤེས་པ་འོང་བའི་ཕྱིར་དང་། དེ་འདྲ་བ་ཐེག་པ་གསུམ་གྱི་ལམ་
གྱི་རིགས་གང་དུ་ཡང་འཇོག་མི་ནུས་པའི་ཕྱིར་རོ། །འོན་ཀྱང་སྐབས་འདིར་དེ་
མི་དགོས་པའང་མ་ཡིན་ཏེ། སྤྱིར་རླུང་དྷཱུ་ཏཱིར་ཞུགས་གནས་ཐིམ་གསུམ་བྱས་
པའི་སྟོང་པ་བཞི་འདྲེན་པ་ལ་ལེགས་པར་བྱང་བ། ཁྱད་པར་གཉིད་ཀྱི་སྟོང་
པ་བཞི་རླུང་སྟོབས་ཀྱིས་ཟིན་པ་ཞིག་གིས་ཐམས་ཅད་སྟོང་པ་འོད་གསལ་གྱི་་་
མཐར་རྨི་ལམ་རླུང་སྟོབས་( ༣༦ན) ཀྱིས་ཟིན་པའི་སྐབས་སུ་རྨི་ལམ་གྱི་ལུས་དེ་་
ཉིད་རྡོ་རྗེ་འཆང་ཡབ་ཡུམ་གྱི་རྣམ་པར་ལྡང་བ་ནི་བསྲེ་བའི་དོན་ཡིན་ལ། དེ་
ཡང་ལུས་ལ་གནད་དུ་བསྣུན་པའི་རྫོགས་རིམ་བསྒོམ་སྟོབས་ཀྱིས་རླུང་དྷཱུ་ཏཱིར་
བ་ཞིག་གིས།
གཉིད་ཀྱི་སྟོང་པ་བཞི་དྲངས་པའི་མཐར་རྨི་ལམ་རླུང་སྟོབས་ཀྱིས་འཛིན་ནུས་
ཞུགས་གནས་ཐིམ་གསུམ་བྱས་པའི་སྟོང་པ་བཞི་འདྲེན་པ་ལ་ལེགས་པར་བྱང་
གཉིད་དུ་འགྲོ་ཁར་སྙིང་ཁར་དམིགས་པ་གཏད་དེ་ཉལ་ན།
པས་ཁྱབ་པས། དེའི་རྒྱུར་གཉིད་དུ་འགྲོ་ཁར་མགྲིན་པར་དམིགས་པ་གཏོད་
པ་སོགས་མན་ངག་གཞན་མི་དགོས་ཤིང་། རྨི་ལམ་དུ་ལྡང་བ་ཡང་འོད་གསལ་
ལས་རྨི་ལམ་གྱི་ལུས་དེ་ཉིད་རྡོ་རྗེ་འཆང་གི་རྣམ་པར་ལྡང་བས་ཁྱབ་པས།
དང་པོར་རྨི་ལམ་རང་ཁ་མ་ཤར་ནས་དེ་རྗེས་དེ་ངོ་ཤེས་པར་བྱས་ནས་ལྷ་
སྐུར་ལྡང་བ་སོགས་བྱེད་པ་མ་ཡིན་ནོ། །རྨི་ལམ་འདུན་པའི་སྟོབས་ཀྱིས་འཛིན་
~ 412 -

རིམ་ལྔའི་གསལ་བྱེད་ཟིན་བྲིས་ཕྱོགས་གཅིག་ཏུ་བསྡེབས་པ།
པ་ནི། ལུས་ངལ་དུབ་དང་ཟས་གོས་གྲིབ་ཅན་སྤངས་ལ་དབེན་པའི་གནས་སུ་
བསྡད་དེ། ད་ལྟར་གྱི་སྣང་བ་འདི་ཐམས་ཅད་རྨི་ལམ་ཡིན་སྙམ་དུ་འཕེན་པ་
ཤུགས་དྲག་དང་། ངག་གི་གདངས་དང་མཐུན་པར་སྦྱོར་ཞིང་། བླ་མའི་
རྣལ་འབྱོར་ལ་གནས་ནས་མཁའ་འགྲོ་ཆོས་སྐྱོང་ལ་གཏོར་མ་ཕུལ་ཏེ་རྨི་ལམ་་་་
ལ་རྨི་ལམ་དུ་ངོ་ཤེས་པ་དང་རྨི་ལམ་རྒྱུན་རིང་བ་སོགས་སུ་བྱིན་གྱིས་བརླབ་་་་་
ཏུ་གསོལ། ཞེས་གསོལ་བ་བཏབ་ནས་ཐོ་རངས་ལྟ་བུ་སྔ་དྲོ་རིག་པ་དྭངས་པའི་
སྐབས་སུ་རྨི་ལམ་ལ་རྨི་ལམ་དུ་ངོ་ཤེས་པར་བྱའོ་སྙམ་པ་དང་། མགྲིན་པར་
དམིགས་པའི་མན་ངག་བསྒོམ་སྟེ་ཉལ་ན་རྨི་ལམ་ཟིན་པར་འགྱུར་ཞིང་། འདི་
ལའང་གཉིས་མཐུག་པོ་དང་རྒྱུན་ཐུང་བ་དང་རྨི་ལམ་མི་འབྱུང་བ་གསུམ་ནི་་་
གེགས་ཡིན་པས་གཉིད་སྲབ་པའི་མན་ངག་བྱེད་པ་དང་།
ཡང་ཡང་སད་
( ༣༦བ)ན་སད་འབྱམས་གཅོད་ལུགས་བྱེད་ཅིང་རྨི་ལམ་བྱུང་ཀྱང་མ་ཟིན་ན་་་
སྡུག་འབྱམས་གཅོད་ལུགས་བྱའོ། །རྨི་ལམ་ཟིན་པ་དེ་ཡང་རྒྱུན་ལྡན་དུ་འོང་བ་
:,
ཙམ་ནས་དགེ་སྦྱོར་སྐྱོང་བ་ཡིན་གྱི་ཐེངས་རེ་ཐེངས་གཉིས་ཟིན་པ་ཙམ་ནས་་་
མ་ཡིན་ཏེ། རྨི་ལམ་ཟིན་པ་དེ་འཐོར་ཉེན་ཆེ་བའི་ཕྱིར་རོ། །རྨི་ལམ་གྱི་དགེ་
སྦྱོར་སྐྱོང་ལུགས་ལ། བླ་མ་སྔ་མ་ཁ་ཅིག །རྨི་ལམ་དུ་ཡུལ་ཡིད་དུ་འོང་མི་འོང་
སྣ་ཚོགས་སུ་སྣང་བ་ན། རྨི་ལམ་ཡིན་པར་ངོ་ཤེས་ནས་དེ་ལ་དམིགས་པའི་
ཆགས་སྡང་འགོག་པ་དང་། འཇིགས་སྐྲག་སྐྱེ་བའི་རྒྱུ་རྣམས་སྣང་བའི་ཚེ་ཡང་
ཚུར་སྣང་ན་དེར་མཆོང་བ་དང་། མེ་འབར་བའི་འོབས་ཀྱིས་བསྐོར་བར་སྣང་
ནའང་དེ་ལ་ཇི་མི་སྙམ་པར་ཐོག་རྫིས་བྱས་ནས་མཆོང་བ་སོགས་གོམས་པར་་་
བྱས་ན་བར་དོར་ཡང་དེ་དང་དེར་ངོ་ཤེས་པ་ལས་ཆགས་སྡང་སྐྱེ་བ་འགོག་་་་་
ནུས་པ་འབྱུང་ངོ་ཞེས་འདོད་ཀྱང་། དེ་ཙམ་ཞིག་སྐབས་འདིའི་བསྒྲུབ་བྱ་
མཆོག་མ་ཡིན་ཞིང་། དེ་ཙམ་གྱིས་ནི་ལྟ་བ་བརྐྱངས་པར་ཡང་མི་འགྲོ་སྟེ།
དཔེར་ན་མེ་ལོང་ནང་གི་བྱད་བཞིན་གྱི་གཟུགས་བརྙན་སྣང་བ་ལྟར་བྱད་
- 413-

མཁས་གྲུབ་རྗེའི་གསུང་འབུམ།
བཞིན་གྱིས་སྟོང་པར་ངེས་པས་ལྟ་བ་རྟོགས་པར་བཞག་མི་ནུས་པ་དང་
འདྲའོ། = །བྱད་བཞིན་དུ་སྣང་བ་དེ་བདེན་མེད་དུ་ངེས་ན་ནི་ལྟ་བ་རྟོགས་པར་
བཞག་ཏུ་རུང་བས་རྨི་ལམ་གྱི་ཁང་ཁྱིམ་སོགས་སུ་སྣང་བ་དེ་ཡང་བདེན་མེད་་
དུ་ངེས་ན་ལྟ་བ་རྟོགས་པར་འགྲོ་ཞིང་། ཉིན་བར་མེ་ལོང་ནང་གི་བྱད་བཞིན་
གྱི་གཟུགས་བརྙན་དེ་སྣང་བ་ལྟར་མ་གྲུབ་ཅིང་། གནས་ཚོད་ལྟར་མི་སྣང་བས་
རྫུན་པ་ཡིན་པ་ལྟར། དེ་རྒྱུ་མཚན་དུ་བྱས་ནས་ཆོས་ཐམས་ཅད་ཀྱང་སྣང་ཚུལ་
དང་གནས་ཚུལ་མི་མཐུན་པའི་རྫུན་པ་སྒྱུ་མ་ལྟ་བུར་རྟོགས་ནུས་པ་བཞིན་དུ་
རྨི་ལམ་གྱི་རི་ཁང་ཁྱིམ་སོགས་སྣང་བའི་ཚེ་འདི་ལྟར་སྣང་བ་འདི་སྣང་བ་ལྟར་
མ་གྲུབ་ཀྱང་གཉིད་ཀྱིས་བསླད་པའི་དབང་གིས་འདི་ལྟར་སྣང་བ། དཔེ་དེ་
བཞིན་( ༣༧ན) དུ་ཆོས་ཐམས་ཅད་ཀྱང་སྣང་བ་ལྟར་བདེན་པར་མ་གྲུབ་ཀྱང་་་
མ་རིག་པའི་བསླད་པ་ཞུགས་པའི་དབང་གིས་བདེན་པར་སྣང་བ་ཡིན་སྙམ་་་་་
དུ་ངེས་པ་བྱས་ན་བར་དོར་ཡང་དེ་ལྟར་ངེས་ནུས་པ་འབྱུང་བས་དགེ་སྦྱོར་
སྟོབས་ཅན་དུ་འགྲོའོ། ། དེ་ལྟ་ན་ཡང་འདི་འདྲ་བ་རྫོགས་རིམ་གྱི་ལམ་དུ་ནི་
བཞག་མི་ནུས་ཏེ། ཕར་ཕྱིན་ཐེག་པར། རྨི་ལམ་ན་ཡང་ཆོས་རྣམས་ཀུན། །རྨི་
ལམ་ལྟ་བུར་བལྟ་ལ་སོགས། །ཞེས་སོགས་ནས་བསྟན་པའི་དོན་ཙམ་དུ་སྣང་
བའི་ཕྱིར་རོ། །རྨི་ལམ་འདུན་པས་འཛིན་པའི་ཚེ་རྫོགས་རིམ་བསྒོམ་ཚུལ་ནི།
ཐོག་མར་རེ་ཤིག་བར་ལ་རྨི་ལམ་རླུང་སྟོབས་ཀྱིས་ཟིན་པ་ལྟར་གཉིད་ཀྱི་འོད་་
གསལ་གྱི་མཐར་རྨི་ལམ་གྱི་ལུས་དེ་ཉིད་རྡོ་རྗེ་འཆང་གི་རྣམ་པར་བར་མ་ཆད་
དུ་འབྱུང་མི་ནུས་པས་ཐོག་མར་རྨི་ལམ་རང་དགའ་བར་འཆར། དེ་མ་ཐག་
ཏུ་རྨི་ལམ་ལ་རྨི་ལམ་དུ་ངོ་ཤེས་ནས། རྡོ་རྗེ་འཆང་ཡབ་ཡུམ་གྱི་རྣམ་པར་
དམིགས་པའི་སྟོབས་ཀྱིས་ལངས་ནས་ཕྱག་རྒྱ་ལ་སྙོམས་པར་ཞུགས་པའི་
དམིགས་པ་བསྒོམ་ན་བདེ་བ་ཆེན་པོ་རྒྱས་འོང་ལ། དེས་སྟོང་པ་ཉིད་ཡུལ་དུ་
བྱས་པའི་སྒོ་ནས་བདེ་སྟོང་ཡུལ་ཡུལ་ཅན་དུ་ཅི་ནུས་སུ་སྦྱར་བ་དང་། དེར་མ་
- 414 -

རིམ་ལྔའི་གསལ་བྱེད་ཟིན་བྲིས་ཕྱོགས་གཅིག་ཏུ་བསྡེབས་པ།
ཟད་སྣོད་བཅུད་ཐམས་ཅད་རྡོ་རྗེ་འཆང་གི་རྣམ་རོལ་དུ་བལྟ་སྟེ། བདེ་སྟོང་
གིས་རྒྱས་བཏབ་ན་ཉིན་བར་ལས་ཀྱང་རྣམ་པར་གསལ་བའི་རྡོ་རྗེ་
ཡབ་ཡུམ་སོགས་དངོས་སུ་སྣང་བ་ལྟ་བུའི་སྣང་བ་འཆར་བས་བོགས་ཆེའོ། །
དེའི་ཚེ་རིལ་འཛིན་དང་རྗེས་གཞིག་གི་བསམ་གཏན་གཉིས་ཀྱིས་སྣོད་བཅུད་་
འོད་གསལ་དུ་བཅུག་ན་ཉིན་བར་གྱི་སྐབས་ལས་ཀྱང་ལྷག་པར་འོད་གསལ་་་
དུ་དངོས་སུ་སོང་བའི་ཉམས་འཆར་ལ། དེའི་མཐར་སླར་གཉིད་ཀྱི་འོད་
གསལ་ཤར་ནས་ཟིན་པར་འགྱུར་ཞིང་དེའི་སྟོབས་ཀྱིས་ཉིན་བར་གྱི་དགེ་སྦྱོར་
ཤིན་ཏུ་སྟོབས་ཆེ་བར་འགྱུར་རོ། །(༣༧བ) རྨི་ལམ་འདུན་པའི་སྟོབས་ཀྱིས་ཟིན་
ཏེ་དགའ་ལྡན་ལ་སོགས་པར་ཕྱིན་པའི་ཉམས་ཤར་བ་ནི་ཉམས་སྣང་རང་་་་་་
དགའ་བ་ཡིན་གྱི་དགའ་ལྡན་དུ་དངོས་སུ་ཕྱིན་པ་ནི་མ་ཡིན་ཞིང་མ་འོངས་་་་་
པའི་ལུང་སྟོན་པ་སོགས་ཀྱང་ངེས་པ་མེད་པ་ཕལ་ཆེ་བར་སྣང་བས་ཡིད་་
བརྟན་མི་རུང་ལ། རླུང་སྟོབས་ཀྱིས་ཟིན་པ་དང་། མན་ངག་འགའ་ཞིག་ལ་
བརྟེན་པ་ལ་ངེས་པ་ཅན་དུ་འོང་བའི་སྐབས་ཀྱང་ཡོད་དོ། །སྐྱེ་བ་སྤྲུལ་སྐུ་དང་
བསྲེ་བ་ནི། རླུང་དྷུ་ཏཱིར་ཞུགས་གནས་ཐིམ་གསུམ་བྱས་པའི་སྟོང་པ་བཞི་
འདྲེན་ནུས་པ་ནས་སེམས་དབེན་གྱི་དཔེའི་འོད་གསལ་རྫོགས་པར་ཤར་ནས་་
སྤྱོད་པ་མ་བྱས་པའི་གོང་ཚུན་གྱི་སྒྱུ་ལུས་རྗེས་མཐུན་པ་ཐམས་ཅད་ལ་རྗེས་་་་་
ཐོབ་ཏུ་འབྱུང་གཟུགས་རགས་པ་སྤྲུལ་སྐུ་རྡོར་སེམས་གྱི་རྣམ་པར་ཡིད་ངོར་་་་
ལངས་པར་མོས་པ་ནི་སྐྱེ་བ་སྤྲུལ་སྐུར་བསྲེ་བའི་ཐ་སྙད་བྱེད་ཅིང་། . སེམས་
དབེན་གྱི་དཔེའི་འོད་གསལ་གྲུབ་ཅིང་སྤྱོད་པ་སྤྱད་པའི་མཐར་མ་དག་པའི་་་་་
སྒྱུ་ལུས་མཚན་ཉིད་པ་གྲུབ་ནས་དོན་གྱི་འོད་གསལ་དུ་མ་ཞུགས་ཀྱི་བར་ལ་སྐུ་
དེའི་རིགས་འདྲ་རྒྱུན་མི་འཆད་པས་ན། མི་ཤིགས་པའི་ཐིག་ལེའི་གོ་སར་
འབྱུང་གཟུགས་རགས་པ་ལས་རྣམ་པ་སོ་སོར་གནས་ཏེ་འབྱུང་གཟུགས་མ་་་་་
དོར་བ་ལ་སྐྱེ་བ་བཟུང་བའི་ཐ་སྙད་བྱེད་ལ། དོན་གྱི་འོད་གསལ་ལས་དག་
- 415-

མཁས་གྲུབ་རྗེའི་གསུང་འབུམ།
པའི་སྒྱུ་མའི་སྐུར་བཞེངས་པ་ན་ལུས་རགས་པ་ལས་གོ་ས་སོ་སོར་གནས་ནུས་་
ཀྱང་། གཉུག་མའི་ལུས་དེ་སོ་སོ་སྐྱེ་བོས་མི་མཐོང་བས་དེ་རྗེས་སུ་བཟུང་བའི་
ཕྱིར་དུ་ཁམས་རགས་པ་བསམས་བཞིན་དུ་འཛིན་པ་ནི་སྐྱེ་བ་སྤྲུལ་སྐུ་དང་་་་་
བསྲེ་བའོ། །མ་དག་པའི་སྒྱུ་ལུས་གྲུབ་པ་ནས་ཟུང་འཇུག་གི་སྐུའི་གནས་སྐབས་
ཐམས་ཅད་དུ་རྡོ་རྗེ་འཆང་ཡབ་ཡུམ་ཞལ་སྦྱོར་གྱི་རྣམ་པར་དངོས་གནས་ལ་་་
གྲུབ་པ་ཡིན་ཞིང་། ཡབ་ཡུམ་གཉིས་ཀྱང་ཐ་དད་པའི་རྣམ་པར་གྲུབ